google/wiki40b huggingface dataset:
Mysteriet Norge

Om programserien

Haddy Njie diskuterer i serien ulike påstander om nordmenns særtrekk med sine gjester i et studio på toppen av Holmenkollen. Det konkluderes ikke på noen som helst måte, men med utgangspunkt i seg selv prøver man i serien å se på noen fellestrekk for nordmenn – om de finnes.  Innimellom bidrar ymse intervjuobjekter i tillegg til satirikeren Are Kalvø og norsk-italieneren Pellegrino Riccardi med forskjellige betraktninger og problemstillinger. Kalvø setter gjerne temaet i en historisk sammenheng, mens  Riccardi gir sitt syn på nordmenn sett opp mot tematikken i programmet.
Ljungby kommune

Geografi

Store områder med skogskledd morenemark og mange innsjøer og myrer. I vest omfatter kommunen store deler av Sveriges 10. største innsjø, Bolmen. Innlandsøya Bolmsö i Bolmen er Smålands største øy. I øst ligger innsjøen Möckeln på grensa mot nabokommunen Älmhult. Elva Lagan renner gjennom kommunen fra nord til sør.
E4 og Riksväg 25 går gjennom kommunen.

Kuriosa

I 1986 omkom bassisten Cliff Burton i bandet Metallica da turnébussen til bandet velta på E4 to mil nord for Ljungby, ved Dörarp. En minnestein er reist på stedet.
Mesterligafinalen i fotball for menn 2007/08

Mesterligafinalen i fotball for menn 2007/08 ble spilt onsdag 21. mai 2008 mellom Manchester United FC og Chelsea FC på Luzjniki Stadion i Moskva, hjemmebane for både Torpedo Moskva og Spartak Moskva. Kampen endte 1-1 etter ordinær tid, men etter straffesparkkonkurranse vant Manchester United 6-5.
Sunnhordland Arbeiderblad

Sunnhordland Arbeiderblad var en norsk avis som kom ut på Stord i Hordaland i årene 1946 til 1947.
Den var talerør for Norges Kommunistiske Parti, og ble lansert i NKPs medgangsperiode rett etter frigjøringa. Avisen kom trolig også med noen nummer på første del av 1950-tallet.
Sentrale personer bak avisen var Henry Aas og Torborg Nedreaas.
New zealand huntaway

Utseende

Siden Huntaway er avlet frem til bruk finnes det store individuelle forskjeller både i utseende og størrelse. De vanligste fargene er svart og lysebrun, men noen kommer også i tricolor.  Lengden på pelsen kan også variere stort fra individ til individ.

Mentalitet

Huntaway er en hund som trenger høyt aktivitetsnivå og stimuli. Hvis understimulert kan den utvikle uønsket adferd og i verste fall aggressivitet. Dette betyr ikke at den ikke er en god familiehund, men eier må like lange turer og gi hunden oppgaver. På mange måter lik en Border Collie i sin væremåte, men Huntawayen bjeffer mye når den leker. Huntawayen er også mye mer "enmannshund" enn sin forfar Border Collien, men den er snill mot alle. Derimot så vil det oppleves at Huntawayen er flinkest til å ta ordre fra det individet den anser som alfa.

Historie

Sauegjeterne på New Zealand har drevet selektiv avl på gjeterhunder i nesten et århundre for å få fram en hund som bruker stemmen direkte til å dirigere sauene. Hunden lærer å samle flokken og følge etter den, mens den bruker stemmen til å lede dyrene fremover. På gjeterhundkonkurranser var det spesielle arrangementer for disse hundene. De ble kalt "huntaways", og ga til slutt opphav til rasens navn. En del eksemplarer er eksportert til Storbritannia, der de arbeider som gjeterhunder og deltar i konkurranser. New zealand huntaway er også en fin selskapshund.
De fleste opprinnelige britiske sauegjeterhundene som ble eksportert til New Zealand, arbeidet uten å gi lyd fra seg, men sauegjeterne innså fordelen av å ha hunder som av og til lot seg høre, for ikke å nevne en bedre evne til å komme seg frem i ulendt terreng. Selektiv avl av Border Collie, Doberman, Blodhund og Labrador viste seg å være vellykket, og resulterte i Huntawayen – en rase som jager sauene fremover ved å bruke stemmen.
Bojan Djordjic

Karriere

Djordjic begynte på sin karriere hos Brommapojkarna før han dro til Manchester United som ungdomsspiller i 1999. Han fikk problemer med å etablere seg på United, og fikk kun to kamper. Som et resultat av det ble han lånt ut til Sheffield Wednesday, AGF, Røde Stjerne og Rangers i perioden fra 2001 til 2005. 
På slutten av 2005–sesongen på lån hos Rangers ble Djordjic frigitt fra kontrakten og dro videre til Plymouth Argyle. Etter én sesong ble han for øvrig satt på overgangslisten og ned på andrelaget av Plymouths manager Ian Holloway på grunnlag av at hans tidvis rolige holdninger både under treninger og kamper. Han ble til tross for dette lovet å bli tatt inn på førstelaget igjen hvis han fikk orden på holdning sin, noe han også gjorde da han skårte i sin combackkamp på førstelaget og siden ble tatt av overgangslisten igjen.
Den 17. oktober 2007 ble Djordjic og Plymouth enige om å avbryte kontrakten på grunnlag av hans mangel på førstelagskamper. Om lag én måned senere ble det klart at Djordjic hadde skrevet under på en toårskontrakt med den svenske klubben AIK.
Etter endt kontraktstid hos AIK ble Djordjic snappet opp av Blackpool på free transfer og vil tilbringe neste sesong hos The Seasiders på Bloomfield Road.
Ecthoea

Utseende

En middelsstor, sylindrisk, knudrete trebukk. Arten ligner sterkt på en avbrukket kvist. Antennene er tynne og omtrent så lange som kroppen. Pannen er litt framskutt på sidene (ved antennebasis), hos noen individer ser dette ut som korte, spisse horn. Pronotum er sylindrisk, dekkvingene er parallellsidige og ender tvert med to butte tenner.

Utbredelse

Arten er utbredt fra Costa Rica i nord til det nordlige Sør-Amerika, også på Trinidad.
Gulljentutn våre

«Gulljentutn våre» er en norsk sang, skrevet av Vidar Sandbeck og framført av skiløperen Ingrid Wigernæs; først i tv i 1966 og deretter på plate i 1968.

Jentut'n

Ingrid Wigernæs regnes som opphavet til uttrykket «jentut'n», som er Hemsedalsdialekt for jentene. Ordet ble brukt av Wigernæs da hun omtalte lagvenninnene på stafettlaget i langrenn VM i 1966, og senere brukte hun det når hun omtalte landslagsjentene hun trente. Kvinnelandslaget, som vant stafettgull i Vinter-OL 1968, ble derfor «Gulljentutn».
Blodhevn

Blodhevn er en halvprivat straffemetode som særlig historisk kjennes i mange kulturer, og som går ut på å straffe en eller flere slektninger av en gjerningsmann for dennes forbrytelser. Det norske begrepet og den norske blodhevntradisjonen stammer fra eldre germansk rett, og blodhevn var kjent i alle germanske land i tidligere tider. Ikke minst i det ættepregede samfunnet som kjennetegnet Skandinavia i vikingtiden og tidligere, og i andre germanske kulturer, var denne straffeformen vanlig. Blodhevn var vanlig i det meste av sagatiden, og var gjengangertema ved de forskjellige tingstedene, der en noen ganger klarte å bilegge konfliktene ved å pålegge erstatninger som alle kunne se var sviende. Etter fremveksten av sterkere konge- og statsmakt i middelalderen ble blodhevn mange steder forbudt og dermed mindre vanlig. Blodhevn ble forbudt i Norge under Håkon Håkonsson.
Begrepet «blod» skal i denne sammenhengen forstås som «blodsbånd», dvs. «slektning», og viser til at man straffet en «blodsfrende» av gjerningsmannen. Blodhevn kunne bety at man tok livet av slektninger av gjerningsmannen, men også andre straffer, også rent økonomiske, kalles blodhevn. Begrepet innebærer altså ikke nødvendigvis at det «spilles blod».
Det tyske Sippenhaft-begrepet har sine røtter i blodhevntradisjonen, og det samme gjør tilsvarende straffemønstre i andre land. Blodhevn har inntil nylig også vært relativt utbredt på øyer i Middelhavet og i sør-Italia, og er særlig kjent fra den franske øya Korsika, og kalles der vendetta.
Ian Stewart

Bakgrunn

Stewart (ofte kalt bare Stu) var født i Pittenweem i East Neuk of Fife i Skottland og vokste opp i Sutton i utkanten av London. Han begynte å spille piano seks år gammel. Seinere lærte hans seg banjo.

Rolling Stones

Da Brian Jones i mai 1962 hadde en annonse i Jazz News, der han søkte etter musikere til ei rhythm-and-blues-gruppe, var Stewart den første som svarte. Mick Jagger, Keith Richards og flere andre kom med i juni, og gruppa som kalte seg The Rollin' Stones hadde sin første opptreden 12. juli 1962 på Marquee Club. Det skulle fortsatt ta noen tid før gruppa var etablert med det mannskapet som skulle bli berømt. 
Stewart jobba på Imperial Chemical Industries. Han var den eneste i gruppa som hadde lett tilgang til telefon, og det var kontornummeret de brukte i annonser i bladet Jazz News. Dermed kom han til å stå for mye av det praktiske rundt spillejobber. Han kjøpte også en varebil for å transportere instrumenter og utstyr. 
I mai 1963 ga manager Andrew Loog Oldham beskjed om at Stewart ikke kunne være med på sceneopptredener lenger. Seks stykker i ei slik gruppe var for mye, mente han, og Stewart passa dårlig til bandets røffe image. Han fikk i stedet tilbud om å være turneleder, samt at han kunne spille piano på plateinnspillinger. Dette aksepterte han. Richards har uttalt om dette: «Jeg hadde nok sagt "reis og ryk", men Stu sa "jeg kan godt kjøre dere rundt". Det er slikt som krever et stort hjerte.»  Stewart lasta og lossa bilen, var sjåfør, fiksa ødelagte gitarstrenger og satte opp trommesettet til Charlie Watts.  
Han spilte også piano (og tidvis orgel, marimbas og andre rytmeinstrumenter) på alle gruppas album mellom 1964 og 1983 med unntak av Beggars Banquet. Han spilte også piano på utvalgte nummer på turneene i 1969, 1975–76, 1978 og 1981–82. Han foretrakk blues og countryrock og hadde en trofast interesse for boogie-woogie og tidlig rhythm and blues. Han nekta å spille i moll, og han skal ha sagt: «Når jeg står på scenen med Stones og det dukker opp en mollakkord, løfter jeg hendene i protest.»
Stewart stod fjernt fra den løsslupne livsstilen til de andre i bandet. Han foretrakk å spille golf og bestilte derfor gjerne rom på hoteller med bane i nærheten. Dette til en viss irritasjon for resten av gjengen som var mest opptatt av festing og jenter.  
Stewart har også spilt på innspillinger med Led Zeppelin, The Yardbirds, Howlin' Wolf og George Thorogood and the Destroyers. Han var også med i bandet Rocket 88 sammen med blant andre Charlie Watts og Jack Bruce fra Cream.
Han døde 12. desember 1985 av et hjerteanfall. The Rolling Stones spilte en hyllestkonsert for ham sammen med Rocket 88 i februar året etter på 100 Club i London. Da Stones blei innvotert i Rock and Roll Hall of Fame i 1989, bad de om at Stewart måtte nevnes som medlem av gruppa. 
Politimannen John Rebus i Ian Rankins romaner sies å være inspirert av Stewart.
Perkins County (Nebraska)

Historie

Perkins County ble grunnlagt i 1887 og det antas at det har fått sitt navn etter Charles E. Perkins, som var president for Chicago, Burlington and Quincy Railroad.
Basileios Megas Komnenos

Biografi

Basileios var en av den tidligere keiser Alexios II Megas Komnenos’ fire sønner. Da hans eldste bror Andronikos overtok makten etter farens død i 1330 drepte han to av brødrene sine, Mikael og Georgios. Basileios oppholdt seg i Konstantinopel på dette tidspunkt og slapp dermed unna.
Andronikos III døde allerede i januar 1332 og hans mindreårige sønn Manuel ble innsatt som keiser. I følge William Miller hadde Andronikos sjokkert folket med sitt brutale styre og det dannet seg to rivaliserende fraksjoner. Den ene fraksjonen, det «bysantinske partiet», hadde støtte i hovedstaden, mens det andre partiet representerte det opprinnelige Pontos-aristokratiet som sto sterkere på landsbygda. Det var det bysantinske partiet som inviterte Manuels gjenlevende onkel Basileios tilbake til Trapezunt for å overta styret. Basileios ankom Trapezunt 22. september 1332, og Manuel ble avsatt og fengslet eller sendt i kloster etter å ha sittet med makten i åtte måneder. Flere av hans nærmeste medarbeidere ble henrettet, blant annet «megas doux» Lekes Tzatzintaion. Som ny megas doux innsatte Basileios Johannes evnukken av Limnia, men han ledet et opprør mot Basileios og til fordel for Manuel i februar 1333. Etter dette kuppforsøket ble også Manuel henrettet av keiser Basileios.
Til tross for at Basileios var blitt innsatt som keiser fortsatte stridighetene mellom de to partiene i riket, og det oppsto delvis anarkistiske tilstander. Militsen i hovedstaden, kalt Scholarioi, ble så sterke at Basileios måtte hente inn utenlandske leiesoldater for å beskytte seg selv. Hans popularitet falt dramatisk, og en solformørkelse som inntraff ble av folket tolket som et tegn på guddommelig vrede og Basileios måtte søke tilflukt i citadellet under et folkelig opprør.
Den 17. september 1334 formaliserte Basileios alliansen med keiseren i Konstantinopel ved å gifte seg med keiser Andronikos III Palaiologos’ uekte datter Irene Palaiologina. Dette var tilsynelatende et arrangert ekteskap, og Basileios tok raskt en elskerinne, også hun med navnet Irene av Trapezunt. Med henne fikk han fire barn. Det er ikke slått fast om Basileios virkelig ble skilt fra Irene Palaiologina, men et brev fra patriark Johannes XIV av Konstantinopel til Gregor, metropolitt i Trapezunt kan tolkes som en reprimande til kirkens menn for feilaktig opptreden i denne saken. Sannsynligvis dreide det seg om at lokale kirkeledere hadde godtatt en skilsmisse, noe patriarken ikke ville godkjenne.
Den ustabile situasjonen i hovedstaden ble utnyttet av Oghuz-tyrkerne som under ledelse av Sheikh Hassan angrep Trapezunt 5. juli 1335. Kampene var sentrert rundt palisaden til Saint Kerykios og Minthrion-berget, men et kraftig uvær hjalp Trapezuntstyrkene med å slå ned angrepet.
Basileios døde 6. April 1340, tilsynelatende forgiftet av sin legitime kone Irene Palaiologina som øyeblikkelig lot seg innsette som regjerende keiserinne.
Cantharis figurata

Utbredelse

Cantharis figurata finnes i Nord- og Mellom-Europa, østover i Asia. Finnes i Norge, den er ganske vanlig.

Utseende

Cantharis figurata er 6-8 mm lang. Både hodet og brystskjoldet er rødgult. Pannen har en forhøyning mellom antennefestene. Palpenes (munnføtter) endeledd er økseformet og ikke smalt, ovalt. Antennene er mørke, men leddene er lysere i roten. Antennenes tredje ledd vanligvis lengre enn det andre leddet. Brystskjoldet (pronotum) har bare en svak innbuktning i bakkanten og har en overflaten som ikke er grovt rynket eller punktert. Brystskjoldets bakhjørner er stumpvinklet avsatt, men ikke utstående. Beina er rødgule, men kan ha mørkere parti. Leggene på bakbeina er vanligvis krummet inn mot kroppen. Den ene kloen på alle beina har en liten men tydelig rottann. Dekkvingene skjuler hele bakkroppen og har en okergul eller rødlig grunnfarge. Buken og delvis brystet er mørkt. Behåringen på dekkvingeneer ganske tett og av samme lengde, svakt oppstående. Ligner og kan forveksles med både Cantharis rufa og Cantharis pallida.

Levevis

Cantharis figurata finnes på blomster, trær og busker i juni og juli. Larvene lever som predatore (rovdyr).
Cantharis figurata tilhører gruppen av insekter med fullstendig forvandling (holometabole insekter), som gjennomgår en metamorfose i løpet av utviklingen. Larvene er radikalt forskjellige fra de voksne i levevis og i kroppsbygning. Mellom larvestadiet og det voksne stadiet er et puppestadie, en hvileperiode, der billens indre og ytre organer endres.
Jar Idrettslag

Historikk

Klubben ble stiftet 2. februar 1934 som Jar Idrettslag, etter en fusjon av gutteklubbene Freidig og Rapp. Idrettslaget hadde avdelinger for bandy, fotball, friidrett og skiidrett (langrenn og hopp). Avdelinger for håndball og orientering kom på 1940-tallet, mens klubbens største idrett, ishockey, først ble etablert i 1952. Mens de andre idrettene forsvant fra klubben, bestod til slutt kun håndball og ishockey.
Etter oppføringen av Jar Isforum har klubben inlemmet avdelinger for curling og kunstløp.

Ishockey

A-laget i ishockey for menn rykket i 1966 opp til landets øverste divisjon, og kom helt opp til en 3.-plass under 1970-tallet. Etter nedrykk, hadde laget tilhold i divisjonen under, før de på nytt rykket ned etter 2003/04-sesongen.
Under 2014/15-sesongen spiller Jar i 3. divisjon.

Håndball

Jar IL startet seniorlag for kvinner i 6. divisjon fra 2017/18-sesongen, og har en aktiv ungdomsavdeling, med flest spillere og lag på kvinnesiden. De spiller sine hjemmekamper i Nadderudhallen på Bekkestua.

Jarbanen

Klubbens hjemmebane var først Jar idrettsplass, mer kjent som Jarbanen, som åpnet 20. august 1937. Banen ble opprinnelig gitt til Bærums Sportsklubb i 1922 av Harald Løvenskiold, og ble eiet av Jar Vel fra 1938 og idrettslaget fra 1946 før Bærum kommune tok over i 1968.
En bane ble brukt til lagsport, og i nærheten var det to hoppbakker. Begge bakkene forsvant etterhvert, så bruken av banen ble begrenset til håndball og tennis om sommeren og til ishockey om vinteren. Fra 1965 delte idrettslaget banen med Jar Tennisklubb til den opphørte i 2010.
Jar Idrettslags klubbhus ble åpnet i 1947 og ombygd ti år senere. I 1976 ble et tilsvarende hus bygget for tennisklubben.
Det ble mulig å spille tennis innendørs fra 1979. Syv år senere ble en kunstfrosset isflate lagt på banen, før det i 2006 ble fattet et politisk vedtak om å bygge en ishall på Jarbanen. Den nye hallen fikk navnet Jar Isforum, og åpnet i slutten av mai 2013.
Strømsgodset

Strømsgodset er en tidligere kommune i Buskerud som i 1843 ble slått sammen med Skoger. I 1964 ble Skoger og Drammen kommuner slått sammen. Strømsgodset kommune eksisterte bare fra 1838 til 1843. Før 1838 var Strømsgodset en del av Bragernes.
I dag utgjør Strømsgodset den østlige delen av bydelen Gulskogen i Drammen og er et prestegjeld i Drammen prosti. Stedet er mest kjent for Strømsgodset Idrettsforening.
På Sundland ligger det gamle jernbaneverkstedet, hvor Inkubator Sundland AS (senter for næringsutvikling) holder til i dag. Strømsgodset har virksomheter innen trevare, grafisk, handel og service, miljø og mekanisk industri.  
Strømsgodset kirke er en rektangulær kirke bygget i 1843 i tømmer. Arkitekten var Christian H. Grosch som er en av Norges fremste arkitekter gjennom tidene. Strømsgodset kirkes nye orgel i tidlig 1800-tallet romantisk stil ble innviet 28. august 2005.
Dikteren Per Sivle ligger gravlagt på Strømsgodset kirkegård, hvor det også er et minnesmerke over falne under 2. verdenskrig.
Mark Burke

Karriere

Mark Burke startet sin profesjonelle karriere i Aston Villa FC i 1987. Han har også spilt for Middlesbrough FC, Wolverhampton Wanderers FC, Port Vale FC, Fortuna Sittard, Omiya Ardija, Rapid București og FC Oss.
Varsom.no

Varsom.no er et nettsted lansert i januar 2013 for å varsle om naturfarer i Norge. Nettstedet driftes av NVE i samarbeid med Meteorologisk institutt, Statens vegvesen og Bane NOR. 
På nettstedet publiseres varsler om snøskredfare, flomfare, jordskredfare og risiko forbundet med ferdsel på islagt vann. I 2016 ble det tildelt «Fjellskikkprisen» fra Røde Kors, som i tildelingen trekker frem at nettstedet har «vært med på å skape oppmerksomhet om sikkerhet i fjellet, både når det gjelder forebyggende arbeid og hvordan forholde seg til et mulig snøskred».
Varsom.no henter kart og datakilder fra blant annet tjenesten RegObs.no hvor alle kan registrere naturfarerelaterte observasjoner, NVEs Bratthetskart og kartportalen seNorge.no, som viser daglig oppdaterte kart over snø-, vær- og vannforhold og klima for Norge, helningskart og vegmeldinger med skred og uvær.
Excavator

AMD Excavator Family 15h er en mikroarkitektur som er blitt utviklet av Advanced Micro Devices som etterfølgeren til Steamroller i deres mikroprosessorer. Arkitekturen er basert på AMD Bulldozer og ble kunngjort av AMD den 12. oktober 2011.
Excavator vil bli den siste revisjon av Bulldozer-familien. I 2016 eller 2017 vil den bli erstattet av Zen og AMD K12.
Rawalpindi

Rawalpindi er en by i det nordlige Pakistan nær Islamabad i provinsen Punjab. Rawalpindi var interimshovedstad i Pakistan fra 1959 da den avløste Karachi som hovedstad under oppførelsen av den nye hovedstaden Islamabad.
I Rawalpindi ligger Ojhri Camp som ble brukt som ammunisjonsdepot for afghanske Mujahedin. Leiren eksploderte 10. april 1988 og mer enn 1000 mennesker ble drept.
Maler

Maler er en yrkestittel som brukes både på yrkes- og håndverksmalere, som maler bygninger, interiører, konstruksjoner, fartøyer osv., og på kunstmalere, som maler bilder. 
Blant yrkesmalerne er det utøvere både innen gamle håndverksfag (dekorasjonsmalere, teater- og kulissemalere, skiltmalere, porselensmalere, hus- og interiørmalere) og nyere, industrielle fag (autolakkerere, skipsmalere osv.).
På videregående opplæring i Norge kan man ta 2 ulike utdannelser/fagbrev: Malerfaget eller Industrimalerfaget.
Malerfaget er et av de håndverksfagene i Norge hvor en kan ta mesterbrev i og oppnå tittelen malermester.

Historikk

Det har vært yrkesmalere siden oldtida, men i Norge er de kjent først fra ca. 1300. I Norge var det imidlertid malerlaug bare i Bergen. Maling av hus var ikke vanlig den gangen, og malerne arbeidet oftest innendørs med dekorasjoner og portretter. Portrettmalerne ble kalt kontrafeiere og skildrere. Først på 1800-tallet oppstod skillet mellom kunstnere og håndverkere med spesialisert utdanning for hver faggrein. Maler- og byggtapetsermestrenes Landsforbund ble stiftet i 1908.
Foxhound

Kroppstype

Engelsk foxhound er velbygd og atletisk. Den har en karakteristisk bred skalle, med en lang snute. Skuldrene er dekket av muskler, uten at hunden ellers skal fremstå unaturlig muskuløs. Dette, kombinert med en sterk bakpart og en lang hals, gir hunden en noe grasisøs fremtoning.
Hundens øreer er avlet frem til å ha avrundende kanter nederst. Dette har sammenheng med at den hovedsakelig har vært brukt til jakt, og med avrundende ører unngår den lettere rifter i ørene når hunden løper gjennom kratt i ulendt terreng.
Rasen egner seg dårlig som selskapshund og trenger svært mye mosjon, men regnes vennlig.
Austin Maxi

Til Norge

Leveringsstart i Norge ble forsinket på grunn av streiker på fabrikken, men etter hvert ble det klart at de første bilene skulle komme for salg i oktober 1969. Bilen ble markedsført med overskriften «Alt er spesielt med den nye Austin Maxi» i annonsene fra Erik S. Winther. Det ble bl.a. framhevet en slitesterk motor på 77 hester med overliggende kamaksel, økonomisk gearing hvor de fire første gearene var for vanlig kjøring, og et ekstra femte gear var for langturer med mindre slitasje. De spesielle setene, hvor baksetene kunne legges bakover, slik at man sammen med framsetene fikk en sammenhengende «seng» ble også vektlagt. Prisen var 25780 kr levert i Oslo.
Urbano Rattazzi

Kongeriket Sardinia

Rattazzi ble advokat i Casale, og i 1848 til medlem i kongeriket Sardinias deputertkammer. Hans politikk var patriotisk og fiendtlig mot Østerrike. Etter 1848 satt han i nesten alle departementer. I 1848 ble han først undervisningsminister og deretter, i desember samme år justisminister og senere innenriksminister. I 1852 inngikk han med sitt parti, Det venstre sentrum, et forbund (et såkalt connubio) med høyre sentrum under Camillo di Cavour. Med Cavours hjelp ble han samme år valgt som parlamentets president.
I oktober 1853 gikk han inn i Cavours kabinett som justisminister, og overtok i mars 1854 også innenriksministeriet. I januar 1858 ble han tvunget til å gå fra sin plass, da han ikke var enig i Cavours franskvennlige politikk. Han fortsatte imidlertid å samarbeide med Cavour, og da han gikk av i juli 1859, etter fredsfølerne i Villafranca, ble han etterfulgt som statsminister av Rattazzi.

Kongeriket Italia

Rattazzi opprettet i mars 1862, etter Bettino Ricasolis fall, en liberal regjering. Han tapte imidlertid folkets sympati på grunn av sin intervensjon ved Aspromonte mot Giuseppe Garibaldi, under hans angrep mot Roma. Han ble derfor tvunget til å avgå i desember 1862.
Etter Ricasolis annet fall, i april 1867, ble han igjen statsminister. Rattazzi drev da igjennom loven om salg av kirkegodset, men falt nok en gang på spørsmålet om Kirkestaten. Stilt mellom politiske hensyn for Frankrikes vilje og folkets bifall til Garibaldis nye forsøk mot Roma, så Rattazzi ingen annen utvei enn å fratre i oktober 1867. Dette skjedde til tross for at han hadde kongens personlige støtte. Han forble imidlertid venstres leder frem til sin død.